b'\n_START_ARTICLE_\nImpresija, vzhajajo\xc4\x8de sonce (Monet)\n_START_PARAGRAPH_\nImpresija, vzhajajo\xc4\x8de sonce (francosko: Impression, soleil levant) je slika francoskega slikarja Clauda Moneta in je simbol impresionisti\xc4\x8dnega slikarstva. Vsebuje mnogo elementov, ki so karakterizirali imspresionizem: lu\xc4\x8d, ki odigra glavno vlogo, barva, povsem naklju\xc4\x8den subjekt in \xc5\xa1e mnoge druge.\n_START_SECTION_\nOpis\n_START_PARAGRAPH_\nSlika prikazuje del pristani\xc5\xa1\xc4\x8da Le Havre v svetlobi jutranje zarje in meglico, ki obdaja pristani\xc5\xa1\xc4\x8de. V ozadju so zasidrane ladje, ki izginjajo v megli. V ospredju so jasno vidni trije majhni ribi\xc5\xa1ki \xc4\x8dolni. \xc5\xbdar sonca se svetlika v vodi, v daljavi vidimo \xc5\xbeerjave in dimnike. _NEWLINE_Monet je naslikal ve\xc4\x8dino podobe z vijoli\xc4\x8dno in modro, odsev sonca na vodi je pobarvan z oran\xc5\xbeno barvo. Kotstrukturiranje elementov industrijskih obratov in ladij delujejo v ozadju, njihovi jambori in konture senc ustvarjajo linearne strukture. Slika je tako enakomerno pobarvana, da je izgled prostorske razdalje razviden samo s po\xc5\xa1evno razporejenimi ladjami. Za uresni\xc4\x8ditev svoje ideje je Monet uporabil majhe, kratke poteze, zaradi \xc4\x8desar se nenehno prepleta svetloba, ki jasno plapola v zraku. Barva je tako tanka (transparentna), da se na platnu vidi skozi._NEWLINE_V Monetovem slikarstvu obstajata samo barva in svetloba. Oblike in prostor za slikarja nista pomembna. Sliko je ujel v trenutku, trenutek zatem, bi bila \xc5\xbee druga\xc4\x8dna. Pomembno vlogo odigrava voda v pristani\xc5\xa1\xc4\x8du. Pri impresionistih, predvsem pri Monetu, voda odigrava vedno zelo pomembno vlogo v sliki.\n_START_SECTION_\nZgodovina\n_START_PARAGRAPH_\nOD 15. aprila do 15. maja 1874 so predstavili Monet, Camille Pissarro, Alfred Sisley, Auguste Renoir, Paul Cezanne, Edgar Degas in skupno trideset razli\xc4\x8dnih umetnikov svoje slike sami, saj so bili ve\xc4\x8dinoma zavrnjeni v pari\xc5\xa1kem Salonu. Ve\xc4\x8dina obiskovalcev je bila zgro\xc5\xbeena in ogor\xc4\x8dena nad takimi \xc2\xbbgrafiti\xc2\xab. Najve\xc4\x8djo senzacijo je povzro\xc4\x8dila Monetova slika Impresija._NEWLINE_Izraz "impresionisti" se je hitro prijel in postal naturaliziran. Sodelujo\xc4\x8di umetniki na drugi razstavi so ji dali namenoma naslov Exposition des Impressionistes._NEWLINE_27. oktobra 1985 so oboro\xc5\xbeeni roparji vdrli v \xc4\x8dasu odpiralnega \xc4\x8dasa v Mus\xc3\xa9e Marmottan Monet in iztrgali sliko Impresija - son\xc4\x8dni vzhod in osem drugih Monetovih del iz sten. Na\xc5\xa1li so jih spet \xc5\xa1ele pet let kasneje._NEWLINE_Impresionizem se je uradno rodila leta 1874, kot je ta izraz skovala relativno heterogena skupina umetnikov, ki so tega leta razstavljali v Soci\xc3\xa9te Anonyme Coop\xc3\xa9rative d\' Artistes-Peintres, Sculpteurs, Graveurs in jo imenovali Razstava impresionistov.'